b'\n_START_ARTICLE_\nIntsikurmu parkmets\n_START_PARAGRAPH_\nIntsikurmu parkmets on parkmets P\xc3\xb5lva linna l\xc3\xb5unaosas. Parkmetsa pindala on 23,1 ha. See on looduskaitse all. Puhkepiirkonda kuulub ka lauluv\xc3\xa4ljak._NEWLINE_Intsikurmu metsapark on tuntud eelk\xc3\xb5ige t\xc3\xa4nu laulupeo traditsioonile. Esimesed mitme eestlaste koori kooslaulmised toimusid metsapargis 1855. ja 1857. aastal. Intsikurmus korraldati ka Eesti \xc3\x9cli\xc3\xb5pilaste Ehitusmaleva veteranide malevakokkutulekud._NEWLINE_Metsaparki on loodud sportrajatis S\xc3\xbcdamerada (2,5 km) ja slaalomin\xc3\xb5lv._NEWLINE_Intsikurmus toimuvad mitmed peod, festivalid nagu n\xc3\xa4iteks Intsikurmu muusikafestival, rahvamuusikapeod, l\xc3\xb5\xc3\xb5tspillipidu Harmoonika ja paljud teised.\n_START_SECTION_\nIntsikurmu laululava\n_START_PARAGRAPH_\nLaululava ehtitati 1969. aastal arhitekt Vadim T\xc5\xa1entropovi projekti j\xc3\xa4rgi. Aastal 2002 p\xc3\xb5les laululava maha ja see taastati. Ka t\xc3\xa4nap\xc3\xa4eval on Intsikurmu laululava tuntud kontserdi- ja peopaik. Laululava alla mahub ligi 3500 lauljat, murule tantsima ja pidutsema aga k\xc3\xb5ik huvilised. Intsikurmu laululava haldab P\xc3\xb5lva Kultuuri- ja Huvikeskus.'